คุณคะดิฉันสงสัยว่า กินยาคุมเเผง28 มา3เเผงเเล้ว เเต่ช่วงเเผงที่2ประจำเดือนมาเเละหมดในเเผงนี้ ก็เลยเริ่มเเผงที่3หลังจากรับประทานเเผงที่2หมด เเละมีการหลั่งใน ในช่วงเม็ดที่3ของเเผงที่3 จะมีโอกาสในการท้องไหมคะ รับประทานยาตรงเวลาตลอดไม่เคยขาด กินช้าสุด1ชั่วโมง ตอนนี้ผ่านมา2วันหลังมีเพศสัมพันธ์มีอาการเวียนหัว ตัวร้อน ไม่ทราบว่าเกิดจากการเครียดหรือป่าว
สวัสดีค่ะ หากทานยาคุมกำเนิดต่อเนื่องมาเป็นแผงที่ 3 แล้ว ยาคุมก็จะออกฤทธิ์ในการป้องกันการตั้งครรภ์ได้เต็มที่แล้ว และยาคุมจะช่วยป้องกันการตั้งครรภ์ได้ตั้งแต่เม็ดแรกที่ทานยา ดังนั้น การทานยาเม็ดที่ 3 ของแผงที่ 3 ยาก็จะช่วยป้องกันการตั้งครรภ์ได้ค่ะ โดยหากที่ผ่านมา ทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ทั้งนี้ การทานยาคุมในเวลาที่ต่างกัน 1 ชั่วโมง ไม่ได้ทำให้ประสิทธิภาพลดลงไปค่ะสำหรับอาการเวียนหัว ตัวร้อน ก็ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะเกิดตามหลังจากที่มีอาการขาดประจำเดือนไปแล้ว ดังนั้น อาการที่เป็นอยู่ จึงอาจเกิดจากมีการเจ็บป่วยไม่สบายจากการติดเชื้อ ร่างกายขาดน้ำ การมีความเครียด วิตกกังวล หรือเป็นผลจากการทานยาบางอย่าง เป็นต้น แนะนำให้ดูแลรักษาตามอาการไปก่อน โดยการดื่มน้ำเปล่ามากๆ พักผ่อนให้เพียงพอ ไม่ดื่มชา กาแฟ และแอลกอฮอล์ หากมีไข้ ก็อาจทานยาลดไข้ เช่น พาราเซตามอล หากเวียนหัวมาก อาจทานยาแก้เวียนหัว เช่น dimenhydrinate เป็นต้น หากอาการไม่ดีขึ้น หรือมีอาการอื่นๆ เพิ่ม ก็ควรไปพบแพทย์เพื่อตรวจรักษาค่ะ